NJÀNGALE 11
Ban njariñ lañu mën a am ci topp xelal yi nekk ci Biibël bi ?
1. Lu tax ñu soxla ñu tette ñu ?
Ki ñu sàkk moo ñu ëpp xam-xam. Dafa ñuy toppatoo ni baay bu ñu bëgg. Sàkku ñu ngir ñu jiite suñu bopp (Jérémie 10:23). Ni xale soxlaa waajuram tette ko, noonu lañu soxlaa Yàlla tette ñu (Isaïe 48:17, 18). Xelal yi nekk ci Biibël bi, ay maye la yu jóge ci Yàlla ngir tette ñu. — Jàngal 2 Timote 3:16.
Yoonu Yexowa ak xelalam yi dafa ñuy jàngal ni ñuy ame dund bu neex fi ñu tollu nii, ak ni ñuy ame ëllëg dund gu dul jeex. Ndegam Yàlla moo ñu sàkk, jaadu na mu tette ñu. Kon war nañu ko gërëm ci ni mu ñuy tettee ak mbëggeel, te war nañu topp ay sàrtam ak ay xelalam. — Jàngal Sabóor 19:8, 12 ; Peeñu ma 4:11.
2. Yan xelal ñoo nekk ci Biibël bi ?
Xelal yi nekk ci Biibël bi mën nañu leen jëfandikoo ci fànn yu bare, waaye ndigal yi mën nañu leen topp ci benn fànn rekk (Deutéronome 22:8). Bu ñu nekkee ci dara, war nañu jëfandikoo suñu xel ngir xam ban xelal bu jóge ci Yàlla lañu mën a topp (Kàddu yu Xelu 2:10-12). Nañu jël benn misaal : Biibël bi mu ngi ñuy xamal ne bakkan mayu Yàlla la. Loolu mën na ñu tette bu ñu nekkee di liggéey, bu ñu nekkee ci kër gi, ak bu ñuy tukki. Dina tax ñu jël ay matuwaay ngir mucc ci aksidaa. — Jàngal Jëf ya 17:28.
3. Yan ñaari xelal ñoo ëpp solo ?
Yeesu waxoon na ne am na ñaari xelal yu gën a am solo. Bu njëkk bi dafa ñuy xamal li tax nit di dund, maanaam ngir xam Yàlla, bëgg ko, te jaamu ko ak takkute. Xelal bu njëkk boobu, war nañu ci bàyyi xel ci lépp lu ñuy def (Kàddu yu Xelu 3:6). Ñiy topp xelal boobu dinañu xaritoo ak Yàlla, am bànneex dëgg ak dund gu dul jeex. — Jàngal Macë 22:36-38.
Ñaareelu xelal bi dafa ñuy xiir ñu am diggante bu rattax ak suñu moroom (1 Korent 13:4-7). Bu ñu toppee ñaareelu xelal boobu, dinañu roy Yàlla ci ni muy doxale ak nit ñi. — Jàngal Macë 7:12 ; 22:39, 40.
4. Ban njariñ lañu mën a am ci topp xelal yi nekk ci Biibël bi ?
Xelal yi nekk ci Biibël bi dañuy jàngal njaboot yi naka la leen mbëggeel mënee boole ba ñu nekk benn (Kolos 3:
Bu ñu toppee xelal yi nekk ci Biibël bi, duñu yàq suñu alal walla suñu xel. Xoolal njaatige yi, bu ñuy wut ay nit pur ñu liggéeyal leen, dañu faral di wut ay nit yu jub te farlu ci seen liggéey ni ko Biibël bi waxe (Kàddu yu Xelu 10:4, 26 ; Yawut ya 13:18). Kàddu Yàlla dafa ñuy jàngal ñu doylu ci lu ñu am, te fexe ba suñu diggante ak Yàlla gënal ñu alal. — Jàngal Macë 6:24, 25, 33 ; 1 Timote 6:8-10.
Topp xelal yi nekk ci Biibël bi mën na la aar ci feebar (Kàddu yu Xelu 14:30 ; 22:24, 25). Bu ñu toppee sàrtu Yàlla ci bañ a màndi, loolu dina ñu aar ci feebar yiy reye walla aksidaa (Kàddu yu Xelu 23:20). Yexowa terewul ñu naan sàngara. Li mu tere mooy ñu ëppal ci (Sabóor 104:15 ; 1 Korent 6:
XÓOTALAL WAXTAAN BI
Lan la biibël bi wax dëgg-dëgg ?
Nañu dund ci fasoŋ bu neex Yàlla
Lan la biibël bi wax dëgg-dëgg ?
Nañu jàppe bakkan ni ko Yàlla jàppe
LU JËM CI ÑUN
Ndax bëgg nga ñu jàngal la Biibël bi te doo fey dara ?
Mën nañu la jàngal Biibël bi ci waxtu ak béréb boo bëgg te doo fey dara.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn